
OBČINA JESENICE

Cesta železarjev 6, 4270 Jesenice

tel: 04 58 69 200 / fax: 04 58 69 270/ e-pošta: obcina.jesenice@jesenice.si
internet: http://www.jesenice.si

Številka: 302-5/2013
Datum: 19.4.2013
Vprašana in odgovori 

1. Vprašal bi glede razpisa za dodelitev pomoči za samozaposlitev in sicer pišem iz računovodstva za nekoga, ki je predhodno že imel s.p. in ga zaprl pred 7 meseci (oktobra 2012).Ali bi bil on upravičen do te pomoči za samozaposlitev v obliki s.p. ?In drugič, koliko časa je potrebno imeti podjetje odprto.

Odgovor: Pri Ukrepu št. 2: Spodbujanje odpiranja novih delovnih mest in samozaposlovanja veljajo naslednji pogoji.

-
delovno mesto, za katero je pridobljena pomoč, se mora ohraniti vsaj 1 leto po prejemu pomoči;

-
novo delovno mesto mora predstavljati neto povečanje števila zaposlenih v primerjavi s povprečjem zadnjih 12 mesecev;

-
realizacija samozaposlitve oziroma odpiranje novega delovnega mesta mora biti izvedeno na območju občine Jesenice;

-
za novo odprto delovno mesto je mogoče zaposliti osebo s stalnim bivališčem na območju občine Jesenice, ki še ni bila zaposlena oziroma je ostala brez zaposlitve. Zaposlitev se dokazuje z overjeno kopijo podpisane Pogodbe o zaposlitvi ter M1/M2 obrazcem, upravičene stroške pa se dokazuje z overjeno kopijo plačilne liste ter potrdilom o plačanih obveznih prispevkih delodajalca za socialno varstvo;

-
v primeru, da novo zaposleni delavec postane brezposeln iz kateregakoli razloga pred potekom 1 leta, mora prejemnik sredstev v roku 30 dni od prenehanja zaposlitve, zaposliti novega delavca, ki ustreza v tem pravilniku opredeljenim pogojem. V nasprotnem primeru mora prejemnik dodeljenih sredstev le-ta vrniti;

-
v primeru, da je prejemnik brezposelna oseba, je pogoj za pridobitev izražena namera po samozaposlitvi, kar dokaže s predložitvijo poslovnega načrta za samozaposlitev, dokazilom o registraciji podjetja in potrjenim obrazcem M1/M2. Oseba mora ostati samozaposlena vsaj 1 leto.

-
Oseba ne sme biti vključena v aktivno politiko samozaposlovanja.

Prijavitelji tudi med drugimi izjavljajo: 

-
v zadnjih šestih mesecih iz poslovnega razloga niste odpustili nobenega delavca,

-
ima novo zaposlena osebe stalno prebivališče v Občini Jesenice.

-
brezposelna oseba ni imela zadnje zaposlitve pri delodajalcu, ki uveljavlja subvencijo;

Preverite pa tudi ostalo, ker se nanaša na Ukrep 2 (Besedilo razpisa, merila, prijavni obrazec).

2. Prijavljamo izdelavo projektne dokumentacije. Ali mora biti investicija, ki je opredeljena v investicijski dokumentaciji, tudi zaključena do konca roka tega razpisa?

Odgovor: Prijavljajo se stroški izdelave investicijske dokumentacije. Zaključeno mora biti tisto kar prijavljate. V tem primeru investicija ni predmet prijave na razpis.

3. Ali je upravičen strošek izobraževanja zaposlenega s 5. stopnjo, ki se šola za 6. stopnjo izobrazbe?

Odgovor: V ukrepu 4 Spodbujanje izobraževanja kadrov za nove dejavnosti se upošteva največ 5. stopnja izobrazbe, dosežena z dokvalifikacijo. 

4. Ali je upravičen strošek dela zaposlenega  v podjetju, ki se nahaja v občini Jesenice, zaposleni pa ima stalno prebivališče v občini Radovljica?

Odgovor: Realizacija samozaposlitve oziroma odpiranje novega delovnega mesta mora biti izvedeno na območju občine Jesenice. Za novo odprto delovno mesto je mogoče zaposliti osebo s stalnim bivališčem na območju občine Jesenice, ki še ni bila zaposlena oziroma je ostala brez zaposlitve.

5. Povezava na Občinski razvojni program 2011 - 2025
Povezava: 

http://www.jesenice.si/sl/pomembni-projekti/item/116-obcinski-razvojni-program-2011-2025

6. Ali je upravičen strošek dela zaposlenega  v podjetju, ki se nahaja v občini Jesenice, zaposleni pa ima stalno prebivališče v občini Radovljica?

Odgovor: Realizacija samozaposlitve oziroma odpiranje novega delovnega mesta mora biti izvedeno na območju občine Jesenice. Za novo odprto delovno mesto je mogoče zaposliti osebo s stalnim bivališčem na območju občine Jesenice, ki še ni bila zaposlena oziroma je ostala brez zaposlitve.

7. Ali morajo kandidati, ki začenjajo s sobodajalstvom izpolnjevati pogoje glede nočitev ?
Odgovor: Upravičenci za ukrep 6 Spodbijanje sobodajalstva morajo poleg ostalih pogojev imeti tudi v letu 2012 vsaj 30 nočitev.

8. Ali obstaja osnutek ovojnice?

Odgovor: Osnutek pravilno opremljene ovojnice je dodan razpisni dokumentaciji.

